

RĪGAS 95.VIDUSSKOLA

Bruknas iela 5, Rīga, LV–1058, tālrunis 67474185, e-pasts: [r95vs@riga.lv](mailto:r95vs@riga.lv)

------------------------------------------------------------------------------------------------------------------------

**Rīgas 95. vidusskolas**

**audzināšanas darba programma**

**2021. - 2024. gadam**

**Precizēts: 2022. gadā 1. septembrī**

Saturs

[I Vispārīgie jautājumi 3](#_Toc52740450)

[II Audzināšanas mērķis, uzdevumi un izkopjami tikumi 4](#_Toc52740451)

[III Audzināšanas mērķa un uzdevumu īstenošana Rīgas 95. vidusskolā 6](#_Toc52740452)

[Audzināšanas darba virzieni un formas 7](#_Toc52740453)

[Klases audzinātāja darba plāns 7](#_Toc52740454)

[Sadarbība ar vecākiem 10](#_Toc52740455)

[Sadarbība ar atbalsta personālu 10](#_Toc52740456)

[IV Audzināšanas darba prioritātes 2021. - 2024. gadam 11](#_Toc52740457)

[V Plānojamie audzināšanas darba rezultāti 13](#_Toc52740461)

## 

## I Vispārīgie jautājumi

**Rīgas 95. vidusskolas audzināšanas programma** balstās uz valsts politiku skolēnu līdzatbildības un dzīvesprasmju attīstībā, personīgās karjeras izaugsmē, vecāku (ģimenes) nozīmīgo lomu sadarbībai ar skolu vienotu vērtībizglītības principu iedzīvināšanu, dažādu institūciju un sabiedrības atbalstu skolēniem un izglītības kvalitatīvi jaunas pieejas nostiprināšanai, kurā vienlaicīgi ar izglītības apguvi pastāv skolēna ieinteresētība savas dzīves veidošanā.

Klases audzinātājs vistiešāk veic audzināšanas darbību un sniedz atbalstu savas audzināmās klases skolēniem. Viņš sadarbībā ar skolēnu vecākiem, skolas pedagogiem un atbalsta personālu, un valsts un/vai pašvaldību atbildīgām institūcijām risina ar skolēnu personības veidošanu un attīstību saistītus jautājumus, vienlaicīgi rūpējoties par pedagoģiski un psiholoģiski labvēlīgu klases vidi un saliedētu klases kolektīvu.

Mācību priekšmetu skolotāji audzināšanas darbu veic mācību stundās, sadarbojas ar klases audzinātāju, citiem mācību priekšmetu skolotājiem, skolas atbalsta personālu, vecākiem/aizbildņiem, lai nodrošinātu skolēnu veidošanos par zinošiem, radošiem, uzņēmīgiem un atbildīgiem cilvēkiem un sekmētu skolēnu pašattīstību un pašaudzināšanas prasmes.

**Audzināšanas darba programma ir skolas reglamentējošs dokuments**, kas nosakaaudzināšanas darba mērķus un uzdevumus. Programmai ir ieteikuma raksturs, to var izmantot ikviens pedagogs un klases audzinātājs savā darbā ar audzināmo klasi.

**Programmā** ir ievēroti **normatīvie akti**, kas reglamentē audzināšanas darbības īstenošanu:

* Izglītības likums;
* Bērnu tiesību aizsardzības likums;
* ANO Konvencija par bērnu tiesībām;
* Ministru kabineta 15.07.2016. noteikumi Nr. 480 Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”, izdoti saskaņā ar Izglītības likuma 14. panta 38.un 39. punktu, tieša saistība ar Izglītības likuma 10. 1 pantu “Izglītība un tikumība”, 31. panta “Izglītības iestādes padome’’ 5.1 punktu;
* Ministru kabineta 24.11.2009. noteikumi Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos; Ministru kabineta noteikumi Nr.259 Rīgā 2013. gada 21. maijā (prot. Nr.30 17.§)Grozījumi Ministru kabineta 2009. gada 24. novembra noteikumos Nr.1338 "Kārtība, kādā nodrošināma izglītojamo drošība izglītības iestādēs un to organizētajos pasākumos”;
* Ministru kabineta 01.02.2011. noteikumi Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”;
* IZM „Ieteikumi kārtības, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi, piemērošanai. ([www.izm.gov.lv)](http://www.izm.gov.lv)/)”;
* VISC metodiskie materiāli “Ieteikumi Klases stundu programmas īstenošanai” ,“Klases stundu programmas paraugs” (Metodiskais līdzeklis; VISC, 2016.);
* Atbalsta materiāli pilsoniskās audzināšanas un pilsoniskās līdzdalības sekmēšanai. (Metodiskais līdzeklis; VISC, 2016.);
* Rīgas 95. vidusskolas attīstības plāns 2019.- 2022. gadam;
* Rīgas 95. vidusskolas nolikums 16.06.2021.

## II Audzināšanas mērķis, uzdevumi un izkopjami tikumi

**Mērķis:**

Organizēt un īstenot mērķtiecīgu un pēctecīgu audzināšanas darbu Rīgas 95. vidusskolā, lai nodrošinātu iespēju katram skolēnam kļūt par krietnu cilvēku, tikumisku, rīcībspējīgu un atbildīgu personību sabiedrībā, veicināt skolēnā izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Latvijas valstij.

**Uzdevumi:**

1. organizēt pasākumus skolēnu nacionālās identitātes un valstiskuma apziņas, lojalitātes Latvijas valstij, Satversmei, Eiropas un pasaules kultūrtelpai un vērtībām patriotisma audzināšanā, t.sk. skolas, pagasta, novada, valsts svētku svinēšana un atceres dienu atzīmēšana, skolas tradīciju kopšana veidošana (koncerti, izstādes, konkursi, diskusijas, skolēnu radošo un izpētes darbu apkopojumi, klases stundas, līnijas, sacensības, godināšanas, atceres un piemiņas pasākumi, tikšanās, talkas, ekskursijas, skolas muzeja stundas, u.c.);
2. pievērst uzmanību skolēnu sociāli emocionālajai audzināšanai - savstarpējo attiecību kultūrai, konfliktu risināšanai, vardarbības mazināšanai, iecietības veicināšanai, savu pienākumu un tiesību ievērošanai, pamatvērtību popularizēšanai (klases stundas, diskusijas, pieredzes apmaiņa, lomu spēles, tikšanās ar speciālistiem, labdarības akcijas);
3. atbalstīt skolēnu līdzpārvaldes darbību un veicināt pieredzes popularizēšanu, nodrošināt skolēnu līdzdalību skolas dzīves jautājumu risināšanā spēju brīvi un patstāvīgi domāt un atbildīgi rīkoties, pašdisciplīnu, izpratni par pienākumiem un tiesībām; (informēšana, pasākumu organizēšana, aptaujas, akcijas, līdzdalība skolas darba grupas sanāksmēs);
4. veicināt skolā interešu izglītības programmu daudzveidību un to īstenošanu atbilstoši skolēnu interesēm un skolas finansējumam (interešu izglītības programmu piedāvājums, piedalīšanās skolas un ārpusskolas pasākumos, valsts skatēs un konkursos);
5. attīstīt attieksmi pret darbu, kā personības pašrealizācijas un eksistences līdzekļu iegūšanas veidu, organizējot pasākumus karjeras izglītības īstenošanā (Karjeras izglītības stundas, Ēnu dienas, klases stundas, atvēro durvju dienas, konsultācijas, anketēšana, ekskursijas, tikšanās ar vecākiem, skolas absolventiem, citu skolu pārstāvjiem, vietējo uzņēmumu darbiniekiem);
6. attīstīt cieņu pret dzīvību, sevi un citiem, drošu paradumu izkopšanu, organizēt pasākumus skolēniem par drošības jautājumiem un rīcību ekstremālos apstākļos, veselīgu dzīvesveidu un atkarību profilaksi (tikšanās, praktiskas nodarbības, klases stundas, konkursi, mācību ekskursijas, evakuācijas).
7. Sekmēt skolēnu sadarbības prasmju, līdzatbildības un pašiniciatīvas veidošanos, izglītības procesā, tai skaitā ārpusstundu aktivitātēs, nodrošinot iespēju radošai pašrealizācijai, vērtīborientācijai un karjeras izaugsmei.
8. Veicināt skolēnu mācīšanās kompetenci, īstenojot daudzveidīgu un pēctecīgu mācību un audzināšanas darbu, kas balstīts pedagogu, atbalsta personāla un citu izglītības procesā iesaistīto skolas darbinieku sadarbībā.
9. Sniegt atbalstu klašu audzinātājiem un pedagogiem veicinot pedagogu profesionālo pilnveidi (semināri, kursi, konferences, projekti) un organizējot pasākumus pedagogu labās prakses un pieredzes apkopošanai un popularizēšanai audzināšanas darba jautājumos.

**Audzināšanas procesā būtiskākie izkopjamie tikumi:**

• atbildība – griba un spēja paredzēt savas izvēles un rīcības sekas un rīkoties, respektējot cita cilvēka cieņu un brīvību;

• centība – čaklums, uzcītība, rūpība un griba jebkuru darbu veikt pēc iespējas mērķtiecīgāk, kvalitatīvāk un produktīvāk;

• drosme – izlēmība, baiļu pārvarēšana, rakstura stingrība, situācijas novērtēšana un cieņpilna rīcība, uzņēmība, centieni pēc taisnīgā un labā;

• godīgums – uzticamība, patiesums, vārdu un darbu saskaņa;

• gudrība – māka izmantot zināšanas labā veicināšanai savā un sabiedrības dzīvē;

• laipnība – vēlība, atsaucība pret citiem, pieklājība;

• līdzcietība – attīstīta empātija, vēlme iejusties otra pārdzīvojumos un aktīvs atbalsts;

• mērenība – rīcības un uzskatu līdzsvarotība, spēja nošķirt saprātīgas vēlmes no nesaprātīgām un atteikties no nevajadzīgā, atturēšanās no tā, kas traucē personas attīstību;

• savaldība – uzvedības un emociju izpausmju kontrole un vadība, respektējot savu un citu cilvēku brīvību, kā arī cienot sevi un citus;

• solidaritāte – savstarpējs atbalsts un rīcības saskaņotība, rūpes par savu, citu un kopīgu labumu, demokrātisks dialogs ar citiem;

• taisnīgums – godprātīga lemšana, cilvēktiesību un citu saprātīgu interešu un morāles normu ievērošana; • tolerance – iecietība, vēlme izprast atšķirīgo (piemēram, cilvēka ārējo izskatu, veselības stāvokli, uzvedību, viedokli, ticību, paražas).

## III Audzināšanas mērķa un uzdevumu īstenošana Rīgas 95. vidusskolā

Audzināšanas process ir vienots, pēctecīgs, nepārtraukts un daudzveidīgs. Skolēnu audzināšanu īsteno: mācību stundās, klases audzinātāja stundā, ārpusstundu nodarbībās, starpbrīžos, interešu izglītības programmās, dažādos skolas organizētājos pasākumos un projektos, ikdienas sadzīves situācijās.

**Audzināšanas darbā ievēroti šādi principi:**

* **Sadarbība un pilsoniskā līdzdalība** – audzināšanas jautājumu risināšanā iesaistās visas ieinteresētās puses: pedagogi un izglītības darbinieki, skolēni, vecāki un ģimene, valsts un pašvaldības institūcijas, nevalstiskās organizācijas, sabiedrība;
* **sistemātiskums** – nodrošināta audzināšanas darba sistēma un attīstība;
* **nepārtrauktība un pēctecība** audzināšanas darba īstenošanā un mērķu sasniegšanā;
* **ilgtspēja** – izglītības lēmumu pamatotība un līdzsvarota attīstība;
* **vienotība un veselums** – audzināšanas darbība ir īstenojama vienotā izglītības procesā;
* **atvērtība** informācijai un dialogam, sadarbībai, inovācijām.

Audzināšanas darba virzieni un formas:

|  |  |  |
| --- | --- | --- |
| Audzinātāju darbs | Metodiskais darbs  Klases stundas  Individuālais darbs ar skolēniem  Klases, skolēnu izpēte  Ārpusstundu pasākumi | Savstarpējā sadarbība |
| Skolas pedagogu darbs | Mācību stundas  Mācību priekšmetu aktivitātes  Projektdarbība |
| Atbalsta personāla darbs | Logopēds, psihologs, sociālais pedagogs, speciālais pedagogs |
| Vecāku darbs | Individuālās pārrunas  Skolas, klases vecāku sapulces  Vecāku dienas  Skolas pasākumi |
| Skolēnu darbs | Mācību darbs  Ārpusstundu pasākumi, projekti, olimpiādes, interešu izglītība  Skolēnu pašpārvalde |

### Klases audzinātāja darba plāns

Klases audzinātājs, ņemot vērā izglītības iestādes audzināšanas programmu un plānu, kā arī klases raksturojumu un skolēnu vajadzības, izstrādā **klases audzinātāja darba plānu**, kurā plāno un īsteno:

1) sadarbību ar skolēniem un viņu vecākiem,

2) klases/grupas ārpusstundu aktivitātes,

3) skolēnu, viņu vajadzību un interešu izpēti sadarbībā ar pārējiem pedagogiem un atbalsta personālu,

4) sadarbību ar atbalsta personālu,

5) sadarbību ar mācību priekšmetu un interešu izglītības skolotājiem.

Klases audzinātāja stundu programma tiek veidota **35 klases** **stundām** (1., 9. un 12. klasei – 34 stundas). Ņemot vērā klases vajadzības, klases audzinātājs izvēlas nepieciešamo stundu skaitu tematu apguvei, klases stundās izmantojamās metodes un paņēmienus. Klases stundas veido radoši un atbilstoši aktualitātēm. Klases stundas plāno atbilstoši mūsdienīgam mācību procesam īstenojot kompetenču pieeju.

Audzināšanas temati tiek aplūkoti arī vairāku mācību priekšmetu stundās, tādējādi klases audzinātājam ieteicams sadarboties ar attiecīgā mācību priekšmeta skolotāju.

Klases audzināšanas **stundu tematiskai** plānošanai ieteicams izmantot 2016. gadā Valsts izglītības satura centra izstrādāto metodisko līdzekli „Ieteikumi Klases stundu programmas īstenošanai”, kurā klases stundām ieteiktas šādas tematiskās grupas:

* Sevis izzināšana un pilnveidošana;
* Piederība valstij;
* Pilsoniskā līdzdalība;
* Karjeras izvēle;
* Veselība un vide;
* Drošība.

**Ieteikumi audzināšanas stundu pamattēmu sadalījumā pa mēnešiem:**

|  |  |
| --- | --- |
| **Mēnesis** | **Pamattēma** |
| Septembris | **Drošība** |
| Oktobris | **Sevis izzināšana un pilnveidošana**  **Karjeras izvēle** |
| Novembris | **Piederība valstij** |
| Decembris | **Pilsoniskā līdzdalība** |
| Janvāris | **Piederība valstij** |
| Februāris | **Veselība un vide** |
| Marts | **Sevis izzināšana un pilnveidošana** |
| Aprīlis | **Drošība** |
| Maijs | **Pilsoniskā līdzdalība** |

Klases audzinātājs izstrādā **klases stundu tematisko plānojumu**, balstoties uz VISC metodisko materiālu „Ieteikumi Klases stundu programmas īstenošanai”, izvēloties tematus atbilstoši klases raksturojumam un skolēnu vajadzībām.

**Klases audzinātāja ikdienas uzdevumi:**

1. Iepazīstināt skolēnus ar iekšējās kārtības noteikumiem un drošības instruktāžām;

2. informēt par aktualitātēm izglītības iestādes dzīvē;

3. analizēt skolēnu mācību sasniegumus un disciplīnu, viņu izaugsmes dinamiku, motivēt skolēnus veikt pašvērtējumu;

4. veicināt klases kolektīva saliedēšanu, kopīgi ar skolēniem un viņu vecākiem organizējot klases pasākumus (ekskursijas, tikšanās, klases vakari u.c.) un veidojot klases tradīcijas;

5. iesaistīt skolēnus izglītības iestādes organizētajos ārpusstundu pasākumos;

6. organizēt skolēnu līdzdalību klases un izglītības iestādes vides saglabāšanā un sakopšanā,

7. motivēt skolēnus iesaistīties skolēnu pašpārvaldē un ārpusstundu darbībā, tajā skaitā interešu izglītības programmās;

8. sniegt atbalstu savas audzināmās klases skolēniem, ievērojot skolēnu individuālās īpatnības, sekmēt viņu personības attīstību.

**Klases audzinātāja dokumenti:**

* Klases audzinātāja mape;
* Iekšējās kārtības noteikumi;
* Bērnu tiesību konvencija;
* Klases audzināšanas darba plāns;
* Skolēnu izpētes materiāli (apkopojums un analīze);
* Materiāli par audzināšanas darbu klasē (prezentācijas, klases stundu plāni u.c.);
* Vecāku sapulču protokoli;
* Individuālais darbs ar vecākiem (ieraksti e-klasē);
* Ekskursiju (pārgājienu) pieteikumi;
* Ārpusstundu aktivitāšu materiāli;
* Diplomi, pateicības u.c. apstiprinājumi par klases aktivitāti un dalību pasākumos, konkursos;
* Klases audzinātāja darba analīze (mācību gada beigās).

### Sadarbība ar vecākiem

**Organizē un pārrauga skolas administrācija:**

* Nākamo pirmklasnieku vecāku tikšanās ar skolas administrāciju, skolotāju, radošās nodarbības;
* Skolas vecāku kopsapulces – 1 x gadā (pēc skolas gada plāna);
* Vecāku dienas – 2 x gadā (pēc skolas gada plāna), tikties individuālajās sarunās ar priekšmetu skolotājiem (reģistrācijas lapas);
* Izglītojošie semināri, nodarbības vecākiem – pēc nepieciešamības un iespējamā finansējuma;
* Individuālās tikšanās ar vecākiem pie administrācijas – pēc nepieciešamības (individuālās sarunas protokols);
* Atbalsts vecākiem – pēc vecāku iniciatīvas vai pēc administrācijas ierosinājuma (ieteikumi, nodarbības pie psihologa);
* Skolas pasākumi (Mārtiņdienas tirdziņš, svētku koncerti, Mātes diena, Pēdējais zvans, izlaidums u.c.) – vecāku līdzdalība un piedalīšanās;
* Informācijas sniegšana vecākiem – skolēna dienasgrāmatā, skolas mājaslapā, e-klasē.

**Organizē klases audzinātājs, pārrauga skolas administrācija:**

* Klases vecāku sanāksmes – ne retāk kā 2 x gadā (sanāksmju protokols), reģistrācijas lapa);
* Individuālās sarunas ar vecākiem – pēc skolotājas vai vecāku iniciatīvas (ieraksts e-klasē);
* Konfidenciālās sarunas ar priekšmetu skolotājiem, klases audzinātāju – pēc skolotāja vai vecāka iniciatīvas;
* Informācijas sniegšana/saņemšana – individuālās sarunas, skolēna dienasgrāmatā, e-klasē (sekmes, uzvedība, kavējumi un cita aktuālā informācija);
* Neformālie klases pasākumi (klases mācību ekskursijas, pārgājieni, klases vakari, tematiskās pēcpusdienas) – līdzdalība pasākumu organizēšanā un piedalīšanās tajos, izvērtēšana.

### Sadarbība ar atbalsta personālu

**Psiholohs**

* Konsultē klašu audzinātājus, skolēnu un viņu vecākus, kā risināt mācību un uzvedības problēmas.
* Izpēta darba virzienus: intelekts; mācīšanās spējas; psihoemocionālais stāvoklis; sociālās iemaņas, mācību vide un skolas psiholoģiskais mikroklimats.

**Sociālais pedagogs**

* Palīdz skolēniem, vecākiem un klases audzinātājam risināt problēmas, kas rada traucējumus izglītības ieguves procesā un savstarpējās attiecībās.
* Sniedz atbalstu skolēniem, ievēro viņu individuālās īpatnības, lai sekmētu viņu personības izaugsmi.

**Speciālais pedagogs**

* Izvērtē skolēnu mācīšanās grūtības, veic korekcijas darbu individuāli vai nelielās grupās.
* Konsultē pedagogus un vecākus par mācību procesa organizēšanu, atbalsta pasākumu piemērošanu skolēniem ar mācīšanās traucējumiem un grūtībām.

**Logopēds**

* Sadarbībā ar klases audzinātāju veic skolēnu runas un valodas traucējumu diagnostiku un novēršanu.

## IV Audzināšanas darba prioritātes 2021. - 2024. gadam

|  |  |  |
| --- | --- | --- |
| **2021.-2022.** | **2022.-2023.** | **2023.-2024.** |
| Latvijas Satversmes simtgadei veltīto pasākumu realizēšana | Karjeras izglītības pasākumu realizēšana | Latvijas kultūras kanona pasākumu un  aktivitāšu realizēšana |

**Galvenie audzināšanas darba uzdevumi:**

**2021.-2022.m.g.**

Latvijas Satversmei - 100 veltīto pasākumu un aktivitāšu realizēšana:

* Klases audzināšanas stundās un mācību stundās ( vēsture)

akceptēt LR Satversmē nostiprinātās vērtības: cilvēka cieņa, brīvība, vienlīdzība, solidaritāte, taisnīgums, godīgums, darba tikums un ģimene (LR Satversmes preambula);

* Organizēt Latvijas vēstures stundas ukraiņu skolēniem;
* 8.-9. klasēs skolēnu grupās veidot radošus darbus "100 vērtības nākotnei";
* Apmeklēt atvērto durvju diena Latvijas Parlamentā;
* Veikt skolas izstādes un uzskates materiālus.

**2022.-2023. g.**

* **Apgūt karjeras vadības prasmes, lai izglītojamajie mērķtiecīgi veidotu savu mācību, darba un profesionālo dzīvi.**
* **Nodrošināt pasākumu kompleksu, kas palīdz izglītojamajam apzināti izvēlēties līdzekļus savas izglītības un karjeras plānošanai.**
* **Karjeras izglītības īstenošanas pasākumi tiek realizēti šādās aktivitātes:**
* **Klases stundās;**
* **Mācību priekšmetu stundās;**
* **Martā-dažādu augstskolu pārstāvju prezentācijas par savas augstskolas darbību;**
* **Ārpusklases pasākumos:**
* **Projektu darbu izstrādē;**
* **“Ēnu dienās”;**
* **Karjeras/profesiju dienās *Karjeras izvēles dienās*-oktobrī - absolventu un izglītojamo vecāku vizīte skolā;**
* **Atvērto durvju dienās;**
* **Ekskursijās, konkursos, viktorīnās, erudītu spēlēs u.c.**

**2023.-2024. g.**

* Latvijas kultūras kanonam veltīto pasākumu un aktivitāšu realizēšana.

**Latvijas kultūras kanons** ir ieeja Latvijas kultūras pasaulē caur 99 dažādām vērtībām. Šīs dažādās vērtības aptver gan dažādas kultūras nozares, gan sniedzas laikmetiem un gadsimtiem pāri, gan savstarpēji satiekas, gan kā pretpoli savstarpēji izceļas.

## **2023./2024. mācību gadā viens no uzdevumiem ir organizēt un realizēt pasākumus un aktivitātes, kas ir saistītas ar Latvijas kultūras kanonā mīnētām vērtībām. Šajā mācību gadā tika izvēlētas konkrētas vērtības un sasaistītas ar konkrētām mācību jomām, ar mērķi piesaistīt audzināšanas procesam ne tikai klases audzinātājus, bet arī priekšmetu skolotājus. Priekšmetu skolotāji plāno un piedāvā skolēnu aktivitātes, sasaistot tos ar Latvijas kultūras kanonu.**

## V Plānojamie audzināšanas darba rezultāti

* Skolēni ievēro iekšējās kārtības noteikumus un iepazīstināti ar drošības instruktāžām.
* Tiek veicināta skolēnu vērtīborientācija un attieksmes veidošana pret sevi, citiem cilvēkiem, darbu, dabu, kultūras vērtībām, sabiedrību un valsti.
* Ārpusstundu aktivitātes un pasākumi ir vērsti uz skolēnu radošo un sociālo prasmju attīstību, vērtību orientāciju, karjeras izaugsmi.
* Skolēni iesaistās tautas tradīciju un kultūrvēsturiskā mantojuma izzināšanā, saglabāšanā un pilnveidē, apkārtējās vides sakopšanā.
* Padziļinājusies skolēnu izpratne un atbildība par cieņas pilnām savstarpējām attiecībām, mazinot neiecietību un vardarbību konfliktu risināšanā, kā arī par veselīgu dzīvesveidu un personiskās drošības jautājumiem. Skolēni iesaistās labdarības pasākumos un brīvprātīgo darbā.
* Tiek atbalstīti pasākumi pedagogu labās prakses un pieredzes popularizēšanai un apgūšanai par audzināšanas darba jautājumiem. Savas zināšanas pedagoģijā un psiholoģijā skolotāji padziļinājuši piedaloties kursos un semināros.
* Tiek īstenota Karjeras izglītības programma.
* Pilnveidota skolēnu mācīšanās kompetence daudzveidīgā un pēctecīgā mācību un audzināšanas darbā, kurā aktīvi iesaistās un sadarbojas skolas pedagoģiskais personāls, skolēni un viņu ģimenes, kā arī valsts un pašvaldības atbildīgās institūcijas, nevalstiskās organizācijas.

**Direktors: Sergejs Verhovskis**

**Direktora vietniece audzināšanas darbā: Jekaterina Survila, Natālija Dementjeva**